Laika posmā no 2017.gada 7.aprīļa līdz 2022.gada 23.martam Uzņēmums A. Dundura vadībā ir būtiski pilnveidojusi darbību, un to raksturo pamatrādītāju progress.

1. Neto apgrozījums pieaudzis par 49%par 440,5 tūkst. EUR no 897,4 tūkst. līdz 1 337,9 tūkst. EUR:

2017.g. - 897,4 tūkst. EUR;

2018.g. - 928,4 tūkst. EUR;

2019.g. - 988,2 tūkst. EUR;

2020.g. – 1 207,3 tūkst. EUR;

2021.g. – 1 337,9 tūkst. EUR.

1. Apgrozījuma pieaugums uz 1 darbinieku pieaudzis par 40% jeb 18,2 tūkst. EUR: no 56,1 EUR tūkst. 2017. gadā līdz 74,3 tūkst. EUR 2021. gadā:

2017.g. - 56,1 tūkst. EUR;

2018.g. - 58,0 tūkst. EUR;

2019.g. - 61,8 tūkst. EUR;

2020.g. - 69,4 tūkst. EUR;

2021.g. - 74,3 tūkst. EUR.

1. Veikta Ādažu notekūdens attīrīšanas iekārtu pārbūves II kārta 1,6 milj. EUR vērtībā;
2. Izbūvēti kanalizācijas tīkli 2,4 km garumā un ūdens tīkli 2,1 km garumā;
3. Realizēts ES KF līdzfinansēts projekts „Ūdenssaimniecības pakalpojumu attīstība Ādažos, III kārta” izbūvējot kanalizācijas tīklus Jaunkūlu rajonā par 0,8 milj. EUR;
4. Uzsākta Ādažu notekūdens attīrīšanas iekārtu III kārtas pārbūve (paplašināšana) 3,1 milj. EUR vērtībā;
5. Uzsākta 2 solāro elektrostaciju izbūve 142 tūkst. EUR vērtībā, piesaistot ES struktūrfondu līdzfinansējumu 85% apmērā;
6. Izveidots jauns artēziskais dziļurbums Garkalnes ciema ūdensgūtnē 42 tūkst. EUR vērtībā;
7. Piesaistīti 309 jauni klienti kanalizācijas sistēmai un 282 ūdens sistēmai;
8. Pieaudzis gan saražotā ūdens apjoms par 14%, gan no klientiem savākto un attīrīto notekūdeņu apjoms par 19% (izrakstītie rēķini);
9. Ir realizēti dažādi projekti par kopumā 3,73 milj. EUR, tajā skaitā piesaistīts ES fondu līdzfinansējums 0,5 milj. EUR;
10. Ir veikts sabiedrības energoaudits, saņemts sertifikāts ISO 50001:2018 (sabiedrības elektroiekārtu un transporta darbības novērtējums).

**Stratēģija**

Sabiedrības struktūrā ietilpst projekta ieviešanas vienība, kurā ir darbinieki ar pieredzi, kuri izstrādā pieteikumus un realizē investīciju projektus.

Atskatoties uz faktoriem, kas pozitīvi ietekmējuši uzņēmuma izaugsmi, jāpiemin uzņēmuma darbinieku labā izpratni par klientu vajadzībām un vēlmēm, kvalitatīva klientu apkalpošana. Šie faktori ir nostiprinājusi uzņēmuma reputāciju un palīdz piesaistīt jaunus klientus.

Prasmīgi un izglītoti uzņēmuma darbinieki ir Sabiedrības būtisks veiksmes faktors, tādēļ īpašu uzmanību pievēršam cilvēkresursu pārvaldībai, ietverot rūpīgu savas komandas locekļu atlasi, atbilstoši Sabiedrības specifikai un pārstāvētajām vērtībām. Tāpat fokusējamies uz esošo darbinieku prasmju un zināšanu regulāru papildināšanu apmācībās. Darbinieki tiek motivēti ar skaidru darba pienākumu aprakstu izstrādi un mērķu definēšanu. Tā kā daļai darbiniekiem ir kaitīgs darbs (ķīmiski aktīvu vielu klātbūtne notekūdeņos, darbs avāriju novēršanā), Sabiedrība nodrošina laba līmeņa veselības apdrošināšanu.

Inovāciju ieviešana ir viena no galvenajām stratēģijām, ar kuras palīdzību veicinām savu izaugsmi, tiek uzlabota tehnisko procesu veiktspēja un palielināta uzņēmuma darbības efektivitāte. Inovāciju ieviešanas norisē iesaistām Rīgas Tehniskās universitātes mācību autoritātes, Latvijas ūdens un kanalizācijas asociācijas speciālistus, kā arī finanšu konsultantu. Priekšroku dodam pakāpeniskiem uzlabojumiem, pamazām pielāgojot pakalpojumus un izvērtējot jaunievedumu lietderību. Pastāvīgi strādājam pie tā, lai samazinātu elektroenerģijas patēriņu.

Izaugsme lielā mērā atkarīga no ieguldītajiem resursiem. Pie esošajām iespējām tiek rūpīgi plānots uzņēmuma budžets un kredītu izlietojums. Uzņēmuma attīstības ieceres veiksmīgai īstenošanai, konkrētiem projektiem tiek piesaistīt ES struktūrfondu finansējums.

**Sasniegtie rezultāti**

| **Nr.** | **Indikators** | **Paveiktais** | **Progress/regress** | **Laika periods** |
| --- | --- | --- | --- | --- |
| 1 | 2 | 3 | 4 | 5 |
| 1 | Neto apgrozījums | Pieaudzis par 440,5 tūkst. EUR (no 897,4 tūkst. līdz 1 337,9 EUR). | + 49% | 2017.g.- 2021.g. |
| 2 | Peļņa | Pieaugusi peļņa: 10 tūkst. EUR (pret zaudējumiem 25 tūkst. EUR 2017.g.). | + 35 tūkst. EUR | 2017.g.-2021.g. |
| 3 | Ražošana | Pārdotā ūdens apjoms pieaudzis par 58,9 tūkst. m3 gadā, t.i., no 423,9 tūkst. par m3 gadā līdz 482,8 tūkst. m3 gadā. | + 14% | 2017.g.-2021.g. |
| 4 | Ražošana | Attīrīto notekūdeņu apjoms pieaudzis par 100,6 tūkst. m3 gadā, t.i., no 529,3 tūkst. m3 gadā līdz 629,9 m3 gadā | + 19% | 2017.g.-2021.g. |
| 5 | Klienti | Pie kanalizācijas tīkliem pieslēgti 309 klienti.  (uz 01.01.2022. kopā: 979 klienti) | + 32% | 2017.g.-2021.g. |
| 6 | Klienti | Pie ūdens tīkliem pieslēgti 282 klienti.  (uz 01.01.2022. kopā: 968 klienti) | + 29% | 2017.g.-2021.g. |
| 7 | Būvdarbi: 1, 6 milj | NAI jaudas palielināšana par 750 m3/diennaktī | + 54% jaudas pieaugums | 2017.g. |
| 8 | Būvdarbi: 2, 7 milj. | NAI jaudas palielināšana par 850 m3/diennaktī | + 38% jaudas pieaugums | uzsākšana: 2021.g.  pabeigšana: 2022.g. |
| 9 | Būvdarbi: 0,6 milj. | Ūdens tīklu izbūve | + 2,1 km | 2017.g.-2021.g. |
| 10 | Būvdarbi: 0,8 milj. | ES KF līdzfinansēts projekts „Ūdenssaimniecības pakalpojumu attīstība Ādažos, III kāta” Kanalizācijas tīklu izbūve | + 1 stacija  + 1 km | 2019.g. |
| 11 | Renovācija: 0,12 milj. | Ūdensgūtne Garkalnē | + 1 artēziskais urbums  + 1 jauns dziļurbuma sūknis | 2021.g. |
| 12 | Renovācija: 0,36 milj. | Kanalizācijas sūkņu stacijas | + 11 staciju renovācija tajā skaitā:  + 13 sūkņu  nomaiņa;  + 8 sūkņu renovācija | 2017.g.-2021.g. |
| 13 | Remonti | Ugunsdzēsības hidranti | + 66 hidrantu remonts | 2017.g.-2021.g. |
| 14 | Attālināti nolasāmie komercuzskaites mēraparāti | Mēraparātu komplekta uzstādīšana (skaitītājs + impulsa devējs + radio modulis) | + 760 komplekti  (uz 01.01.2022. kopējais skaits 976) | 2017.g.-2021.g. |
| 15 | Tehniskais aprīkojums | Iegādāti kompresori, mobilie sūkņi un ierīces, remonta piederumi un iekārtas | + 32 komplekti | 2017.g.- 2021.g. |
| 16 | Tehnikas vienības | Kanalizācijas automašīna  Mini ekskavators | + 1 vienība  + 1 vienība | 2019.g.  2021.g. |
| 17 | Apgrozījums uz vienu darbinieku | Pieaugums 29,6 tūkst. EUR: no 56,1 tūkst. līdz 74,3 tūkst. EUR | + 63% | 2017.g.-2021.g |
| 18 | Energoaudits | Elektroiekārtu un transporta darbības ikgadējais novērtējums, uzņēmuma energosertificēšana (saņemts sertifikāts ISO 50001:2018) | Elektroenerģijas ietaupījums  1 līdz 1,5% gadā (2 – 3 tūkst. EUR gadā) | 2018.g.- 2021.g. |
| 19 | Būvprojekti | Ūdenssaimniecības tīklu, kanalizācijas sūkņu staciju, attīrīšanas iekārtu būvprojektu izstrāde | + 6 būvprojekti (4 realizēti; 2 realizācijas procesā) | 2017.g.-2021.g. |
| 20 | ES struktūrfondu projekti | Realizēts ūdenssaimniecības projekts  Realizācijas procesā - solārās elektrostacijas projekti | + 1  + 2 | 2018.g.  2021.g.-2022.g. |
| 21 | Ārpakalpojums | Izvesto notekūdeņu apjoms pieaudzis: no 240 m3/gadā līdz 4334 m3/gadā | 18 reizes vairāk | 2017.g.-2021.g. |
| 22 | Ārpakalpojums | Kanalizācijas tīklu skalošana ar hidrodinamisko automašīnu: no 13 stundām gadā līdz 97 stundām gadā | 7 reizes vairāk | 2017.g.-2021.g. |
| 23 | Ārpakalpojums | Decentralizētās kanalizācijas reģistra izveide un uzturēšana | Reģistrēti 743 objekti | 2019.g.- 2021.g. |